לריסה דולינה

לריסה דוֹלינה (ברוסית: Лариса Долина; נולדה ב-10 בספטמבר 1955) היא זמרת רוסייה (סובייטית לשעבר) יהודיה, זוכת תואר אמן העם של הפדרציה הרוסית (1998) ופרסים נוספים, בהם עיטור ההצטיינות למען המולדת.

 קורות חיים 
שמאל|ממוזער|250px|דולינה עם נשיא רוסיה ולדימיר פוטין בקונצרט לכבוד שנה לסיפוח חצי האי קרים, מרץ 2015.
לריסה דולינה (קודלמן) נולדה בעיר באקו שבתחומי ברית המועצות (כיום בירת אזרבייג'ן), בתם של בנאי ופקידה יהודייה. בגיל שלוש עברה עם משפחתה לאודסה, העיר בה גדלו הוריה. בגיל שש החלה ללמוד נגינה בצ'לו.

את השירה החלה בשנת 1971 בלהקה מקומית. לאחר מספר שנים, למרות התנגדות הוריה, עברה לירוואן, ושרה בלהקות שונות תוך אימוץ שם הבמה "דולינה" (שהיה שם נעוריה של אמהּ). בשנת 1978 השתתפה לראשונה בתחרות זמר כלל-ארצית וזכתה במקום השני. בשנת 1981, כאשר היא הייתה זמרת להקת ג'אז, הוכנה לכבודה תוכנית מיוחדת, שאִתה הופיעה הלהקה ברחבי ברית המועצות וזכתה להצלחה רבה. החל מסוף שנות ה-70 ביצעה שירי רקע בסרטים שונים. בשנות ה-80 למדה בבית הספר הגבוה למוזיקה במוסקבה וסיימה אותו בשנת 1984.

בשנת 1985 עזבה את להקת הג'אז והחל להופיע כזמרת עצמאית. לאחר שהבינה שכזמרת ג'אז היא לא תוכל להגיע לקהל רחב, עברה למוזיקה פופולרית. בשנת 1988 הופיעה באופרת רוק בתפקיד ראשי לצד ולרי לאונטייב (שהיה בתפקיד גברי ראשי). בתחילת שנות ה-90 גדלה הפופולריות שלה והיא התברגה לרשימת הזמרות הידועות ברוסיה. בתחילת שנות ה-90 היא שיתפה פעולה עם המשורר מיכאיל טאניץ' ושרה שירים רבים למילותיו.

בשנת 2002 היא חזרה לג'אז ועשתה סבב הופעות משותף עם איגור בוטמן.

בשנת 2010 חיבר המלחין מקסים דונייבסקי מחזמר שבו היא הופיעה בתפקיד ראשי. בשנת 2013 החלה לשיר במחזמר "שיקגו", שהועלה במוסקבה פעם נוספת.

בנוסף להופעות ברוסיה, דולינה מופיעה באירופה, בארצות הברית ובישראל, בעיקר עם שירים ברוסית אך בשילוב שירי ג'אז באנגלית.

ב-17 בדצמבר 2024 פורסם שהאיחוד האירופי הטיל סנקציות על לריסה דולינה בשל "תמיכתה בפעולות של רוסיה המאיימות על השלמות הטריטוריאלית, הריבונות והעצמאות של אוקראינה"https://www.newsru.co.il/rest/16dec2024/ld_121.html.

שערוריות
אפקט דולינה 
ב-2025 תופעה שכבר זכתה לכינוי "אפקט דולינה" - על שם הזמרת לריסה דולינה - צוברת תאוצה בפדרציה הרוסית. 
מדובר על סדרה של החלטות בית משפט שהתקבלו בין השנים 2022 ו-2025, אשר ביטלו את ביטול מכירת הבתים והחזירו את הדירה למוכר מבלי להחזיר את כספם לקונה.https://www.youtube.com/watch?v=iKQOMteVnPI

ההונאה כוללת את הגשת תביעה על ידי בעל הדירה לשעבר לאחר סגירת העסקה, בטענה שמכר את הנכס תחת השפעת נוכלים. במקרים כאלה, בית המשפט נוטה לטובת ה"קורבן", מחזיר את הנכס, ומשאיר את הקונה ללא הדירה והכסף ששילם.

המקרה המתוקשר ביותר היה זה של לריסה דולינה, כאשר הזמרת טענה כי נפלה קורבן להונאה. בית המשפט, על פי הדיווחים, החזיר את דירתה, אך הקונה ששילם עבורה מעולם לא קיבל פיצוי. הפרסום הנרחב סביב סיפור זה הוביל לטבעת המונחים "המזימה של דולינה" ו"מזימה של סבתא".https://lenta.ru/news/2025/11/05/dolina-nedvizhimost/

חיים אישיים
דולינה הייתה נשואה שלוש פעמים (שלושת בעליה היו מוזיקאים שליוו אותה), והיא אם לבת מבעלה הראשון.

קישורים חיצוניים





 הערות שוליים 

קטגוריה:זמרות יהודיות רוסיות
קטגוריה:זמרות סובייטיות
קטגוריה:יהודיות סובייטיות
קטגוריה:זמרות ג'אז יהודיות
קטגוריה:זמרים יהודים אוקראינים
קטגוריה:מעוטרי עיטור הידידות (רוסיה)
קטגוריה:מעוטרי עיטור ההצטיינות למען המולדת
קטגוריה:ילידות 1955
קטגוריה:רוסים שנולדו ב-1955